ངས་སྔགས་དང་༔སྙིང་པོ་ཐམས་ཅད་བཅུད་དྲིལ་བའི༔ཀུན་ཐུབ་རིགས་སྔགས་རྒྱལ་མོ་ནི༔སྲུང་བ་རྡོ་རྗེའི་གོ་ཁྲབ་དང་༔བཟླས་ཆོག་དཀར་པོའི་སྔགས་འབུམ་དང་༔སླེབས་ཆོག་ཡེ་ཤེས་བདུད་རྩི་ལ༔བཟློག་བྱེད་ཀུན་ཐུབ་རྡོ་རྗེ་ཞེས༔གསོད་བྱེད་ཤེས་རབ་རལ་གྲིར་གྲགས༔བསྲེག་བྱེད་ཡེ་ཤེས་མེ་ལྕེ་དང་༔སྒྲོལ་བྱེད་འཁོར་བ་དོང་སྤྲུག་ཅེས༔སྔགས་ཀྱི་རྒྱལ་པོ་འདི་བཟླས་སོ༔རང་ཉིད་ཕྱག་ན་རྡོ་རྗེར་བསྒོམ༔ཧཱུྃ་བཛྲ་ཕཊ༔ཨོཾ་པདྨ་ཤ་ཝ་རི་ཕཊ༔ནན་པར་ཤིག༔ནཱ་ག་ནན༔ཏདྱ་ཐཱ༔སརྦ་ཝི་རི་ཏ༔ཧ་ན་ཧ་ན༔བཛྲེ་ན་རཀྵ་རཀྵ་སྭཱ་ཧཱ༔དང་པོ་ཞག་གྲངས་བཅུ་ཕྲག་གསུམ༔བར་དུ་སྨྲ་བཅད་སྔགས་འདི་བཟླས༔དེ་ནས་ཉིན་བཞིན་བརྒྱ་རྩ་རེ༔ཆགས་མེད་ཁ་ཐོན་བྱེད་པའི་མི༔བཞི་བརྒྱ་རྩ་བཞིའི་ནད་རྣམས་དང་༔སྟོང་ཕྲག་བརྒྱད་ཅུའི་བགེགས་རྣམས་དང་༔བྱད་ཕུད་རྦོད་གཏོང་ཐམས་ཅད་ཀྱིས༔མི་ཚུགས་རྡོ་རྗེའི་བསྲུང་དུ་ཚུད༔ཁྱད་པར་ཕྱོགས་བཅུའི་གདོན་རྣམས་དང་༔སྟེང་གི་ལྷ་དང་གཟའ་ཡི་གདོན༔བར་གྱི་གཉན་དང་སྡེ་བརྒྱད་གདོན༔འོག་གི་ཀླུ་དང་ས་བདག་གདོན༔ཀུན་གྱིས་ཚུགས་པར་མི་འགྱུར་ཏེ༔སྐབས་ཚོལ་གླགས་ལྟ་ཐམས་ཅད་ཀུན༔བསྐལ་པ་མེ་ཡིས་གཞོམ་བཞིན་འགྱུར༔འགོ་བའི་ནད་རིམས་ཐམས་ཅད་ལ༔སྲུང་བའི་རྒྱལ་འགྱུར་ཐེ་ཚོམ་མེད༔མཛེ་ཤུ་པགས་ནད་ལ་སོགས་པའི༔ནད་ཀྱིས་ཐེབས་པའི་སྐྱེས་བུ་ཡི༔ནད་སོས་གྱུར་གྱི་བར་དུ་ནི༔སྨྲ་བཅད་སྔགས་འདི་བཟླས་བྱས་ཏེ༔བཙན་དུག་གླ་རྩིའི་ཁུ་བ་ལ༔བཏབ་ཅིང་བཏུང་བྱུག་བྱས་པ་ན༔ནད་སེལ་གདོན་འཇོམས་ཚེ་བསྲིང་འགྱུར༔སྲིན་དང་ཡ་མ་རུས་ནད་ལ༔ཚ་ཆུར་སྔགས་བཏབ་བཏུང་བས་སེལ༔ཚད་པའི་རིགས་ཀྱི་ནད་རྣམས་ལ༔གངས་ཆུ་ལ་བཏབ་བཏུང་བས་སེལ༔གྲང་བའི་ནད་རིགས་ཐམས་ཅད་ལ༔ཆང་རྙིང་ལ་བཏབ་བཏུང་བས་སེལ༔རླུང་ལ་ཛ་ཏིའི་ཁུ་བར་བཏབ༔མདོར་ན་རྒྱ་མཚོའི་ཆུ་རྣམས་ལ༔ས་སྣ་ལྔ་ས་སྣ་ལྔ་ནིགངས་ས་གྷི་ཝཾ་གཅུ་གང་སིནྡྷུ་ར༔ས་དམར་མཆན། དང་ཅོང་ཞི་བཅས༔ཞིབ་བཏགས་ཕྱེ་བཏབ་སྐྱོབ་བྱས་ནས༔སྔགས་འདི་བཏབ་པས་ནད་གང་ལ༔ཕན་པར་འགྱུར་བ་གདོན་མི་ཟ༔མདོར་ན་ནད་རིགས་གང་ལ་ཡང་༔བསྟེན་པས་མི་སོས་གང་ཡང་མེད༔འདི་ལ་རྟག་ཏུ་འབད་པའི་མི༔རང་དང་གཞན་གྱི་དོན་འགྲུབ་ཅིང་༔ཕྱི་མ་རྣམ་པར་གྲོལ་ཐོབ་འགྱུར༔འདི་ཕྱིའི་དགེ་ལེགས་ཐམས་ཅད་ཀུན༔རིགས་སྔགས་རྒྱལ་པོ་འདི་ལས་འབྱུང་༔གང་ལ་གཅུན་པ་འདི་དོན་ཡོད༔ས་མ་ཡ༔སུ་ལ་མ་སྤེལ་གསང་རྒྱ་རྒྱ༔ཨོཾ་རྒྱན་པདྨ་ཐོད་ཕྲེང་ངས༔སྲོག་གི་ཡང་ཐིག་དམ་པ་སྟེ༔གདམས་ངག་ཀུན་གྱི་སྙིང་པོ་འདི༔ནུབ་པར་འཕང་ནས་འཛམ་གླིང་གི༔ས་མིག་བརྒྱ་དང་བརྒྱ་རྩ་རུ༔གཏེར་དུ་སྦས་ཤིང་ཡང་ཡང་འབྱིན༔འདི་འཕྲད་ལས་དང་སྐལ་ལྡན་གྱིས༔འདི་ཕྱིའི་དོན་ཀུན་ངེས་པར་འགྲུབ༔གསང་སྔགས་གསང་རྒྱས་ཐོབ་ཅིག་བུ༔བཀའ་སྲུང་སྔགས་ཀྱི་བདག་མོས་སྲུངས༔ས་མ་ཡ༔ཨ་ཐཾ་རྒྱ༔རབ་མཛེས་ངོས་འཇམ་མཐིང་ཤོག་ངོར༔རིན་ཆེན་གསེར་གྱིས་དབུ་ཅན་བྲིས༔རང་སྔགས་སྟོང་གིས་རབ་གནས་བྱ༔འདི་དག་ལྷག་ཆད་མེད་པ་གལ༔འགོས་ནད་རིམས་ཡམས་ཐམས་ཅད་དང་༔བྱད་ཕུར་རྦོད་གཏོང་ཐམས་ཅད་ལས༔བསྲུང་དང་བཟློག་པའི་མཆོག་ཏུ་འགྱུར༔བསྲུང་བ་རྡོ་རྗེའི་ཕ་ལམ་ཡིན༔ས་མ་ཡ༔ཨ་ཐམ་རྒྱ༔དར་རམ་རླུང་གི་འཁོར་ལོ་ལ༔འདི་དང་གཞན་གཉིས་བྲིས་ནས་སུ༔དང་པོ་སྣ་སེལ་བྱ་བ་ལ༔སྡེ་བརྒྱད་མཆོད་དང་ཆུ་སྦྱིན་དང་༔མེ་མཆོད་དང་ནི་ཡས་གླུད་དང་༔ཚྭ་ཚྭ་སྐུ་འདྲ་བཏབ་པ་སོགས༔འབྱུང་ལྔའི་སྣ་སེལ་གྲུབ་པའི་མཐར༔འཁོར་ལོ་ལ་བཙུགས་དར་ཕྱར་འབད༔འགགས་ལྷོག་གཟེར་དང་བྱད་རྦོད་གཏོང་༔མི་ནད་ནོར་གྱི་གོད་ཁ་ཀུན༔བཟློག་བསྒྱུར་དགེ་ལེགས་འཕེལ་རྒྱས་ཤིང་༔ཀླུ་གཉན་གདུག་པ་ཚར་གཅོད་འགྱུར༔ས་མ་ཡ༔ཨ་ཐམ་རྒྱ༔གཞན་ཡང་རྒྱལ་བ་རྒྱ་མཚོ་ཡི༔ཟབ་ཁྱད་བྲམ་ཟེ་འབར་བའི་སྔགས༔ལྔ་བརྒྱ་དུས་ཀྱི་ཐ་མ་ལ༔སེམས་ཅན་བསོད་ནམས་དམན་པ་དང་༔ལས་ངན་བསགས་པའི་རྣམ་སྨིན་གྱིས༔བསྐྱེད་པའི་འདྲེ་བགེགས་གདུག་པ་དར༔གཟའ་ཀླུ་སྡེ་བརྒྱད་གཞི་བདག་དང་༔གཉན་དང་ས་སྲིན་མ་མོའི་ཚོགས༔མི་ཕྱུགས་སྲོག་ལ་རྒོལ་བ་ཡི༔ནད་རིམས་གོད་ཡམས་སྣ་ཚོགས་གཏོང་༔ཁ་རླངས་ནད་དུ་སྤྲིན་བཞིན་གཡོ༔དེ་དུས་སྔགས་མཆོག་འདི་ལ་འབད༔སྔགས་ནི༔ན་མོ་རཏྣ་ཏྲ་ཡཱ་ཡ་གུ་རུ་དྷེ་ཝ་ཌཱ་ཀི་ནི་ཧཱུྃ༔ཨོཾ་བྷེ་ཧུ་ན་ཁེ༔ཙ་ན་དུ་ཧེ་ཧུ༔བྷི་ཤ་མ༔ཧེར་ཧོམ༔ཏྲི་དུ་ཁེ༔བྷི་ཤེ་ན་ཏ༔བྷི་ན་ཡ་སྭཱ་ཧཱ༔སརྦ་ནྲྀ་ཏྲི་ཤ་ཏྲུཾ་མཱ་ར་ཡ་རྦད་བྷྱོ༔དེ་ལྟར་ཀུན་ཐུབ་རྒྱལ་པོ་སྔགས་ཀྱི་མཆོག༔སྨྲ་བཅད་ལྷག་ཆད་མེད་པར་འབྲུ་འབུམ་བཟླས༔སྔགས་འདིའི་ཚད་ནི་འབུམ་ཕྲག་བཞི་བཟླས་ནས༔མི་བརྗེད་བློ་ལ་བཟུང་བའི་ཡོན་ཏན་ནི༔ནད་ངན་ཁྲོད་དུ་འདུག་ཀྱང་ཉམ་མི་ང་༔སྨན་མེད་སྔགས་ཆུ་གཅིག་གི་ནུས་པས་ཀྱང་༔ནད་གདོན་ཀུན་འཇོམས་འཆི་བདག་བདུད་ལས་ཐར༔གྲང་བའི་ནད་རིགས་མ་གཏོགས་ནད་གཞན་ལ༔སྨན་སྦྱོར་སྔགས་འདི་སྟོང་རེ་བཏབ་པས་ན༔ནད་གདོན་མ་ལུས་འཇོམས་པའི་མཆོག་ཏུ་འགྱུར༔ཁྱད་པར་ཆམ་པ་རིམས་ལས་བྱུང་བ་ཡི༔མགོ་ནད་སྟོད་གཟེར་དམར་བཤལ་རྒྱུ་གཟེར་རིགས༔རྒྱ་ཚད་བལ་ཚད་འགགས་ལྷོག་གཟེར་གསུམ་དང་༔མཛེ་ཤུ་པགས་ནད་ལ་སོགས་རྦོད་གཏོང་རིགསཿསྨྱོ་བྱེད་བརྒྱལ་བྱེད་ལ་སོགས་གདོན་གྱི་རིགས༔གཟའ་སོགས་སྡེ་བརྒྱད་དལ་ཡམས་སྣ་ཚོགས་པ༔སྔགས་རྒོད་འདི་ཡིས་མི་ཐུབ་གང་ཡང་མེད༔ཡ་མ་སྲིན་ནད་རུས་ནད་སྣ་ཚོགས་ཐུབ༔མདོར་ན་འགོ་བའི་ནད་རིགས་མཐའ་དག་དང་༔ཚད་པའི་ནད་རིགས་ཀུན་ལ་འདི་བསྔགས་སོ༔སྦྲུམ་མ་རླུང་དང་གྲང་བར་འདི་མི་འགྲོ༔དེ་མ་གཏོགས་པ་ཀུན་ལ་སླེབ་ཆོག་སྟེ༔འདི་ཡི་ཆོ་ག་གཟའ་དང་སྡེ་བརྒྱད་ལ༔སྔགས་ཆུ་བདུད་རྩིའི་རྒྱ་མཚོར་འཁྱིལ་བའི་ཀློང་༔པད་ཉིའི་སྟེང་དུ་ཕྱག་ན་རྡོ་རྗེ་བསྒོམ༔རྒྱལ་བ་སྲས་བཅས་དེ་ཡི་རྣམ་རོལ་དུ༔མཚོ་ལ་ཁ་བ་བབས་ལྟར་བསྐྱེད་བསྟིམ་པས༔ཏིང་འཛིན་ཡེངས་མེད་སྔགས་འདི་སྨྲ་བཅད་བཟླས༔གཉན་དང་ས་བདག་རིམས་ཡམས་ཐམས་ཅད་ལ༔ཁྱུང་ནག་ཕག་ཞོན་བསྒོམ་ཞིང་བཟླས་པར་བྱ༔རྒྱལ་པོའི་ནད་ལ་རྟ་མགྲིན་ཡང་ཁྲོས་པ༔ལྕགས་སྡིག་ནག་པོ་ཞོན་པ་ཞིག་ཏུ་བསྒོམ༔ཡ་མ་སྲིན་རིགས་ཀུན་ལ་དུག་ཁྱུང་བསྒོམ༔རྦོད་གཏོང་ནད་ལ་གཤིན་རྗེ་གཤེད་པོ་བསྒོམ༔སྤྱི་འཇོམས་ཆེད་དུ་བདུད་རྩི་འཁྱིལ་བ་གསལ༔ཐུན་མཚམས་ལྷ་ཞུ་ཆུ་ལ་ཐིམ་པ་ཡིས༔གང་ལ་གཅུན་པས་ནད་དེ་མ་ལུས་པ༔མེ་སྟག་ཆུ་ཡིས་བསད་བཞིན་བསྣུབས་པ་དང་༔རྩྭ་ཕུང་སྐམ་ལ་མེ་མཆེད་བཞིན་བསྲེགས་པས༔ནུས་མཐུ་དང་ལྡན་བསྒོམ་པ་གནད་དུ་ཤེས༔དེ་ལྟར་གཞན་ལས་ཁྱད་དུ་འཕགས་པ་ཡི༔གསང་སྔགས་ཡང་སྙིང་སྔགས་ཀྱི་རྒྱལ་པོ་གསུམ༔རླུང་འཁོར་བསྐོར་དང་དར་ལྕོག་ལ་བྲིས་ཏེ༔གྲོང་ཁྱེར་དབུས་སུ་གོང་བཞིན་བཙུགས་པས་ན༔བསྲུང་དང་བཟློག་པའི་མཆོག་ཏུ་འདི་འགྱུར་རོ༔རྟེན་འབྲེལ་སྙིང་པོའི་སྔགས་ཀྱིས་མགོ་འདྲེན་ཅིང་༔ཙཀྲ་བཅུ་གསུམ་ཆོ་གའི་མཐའ་བརྟེན་བྱ༔གྲོང་དེ་མི་ཤིགས་རྡོ་རྗེའི་སྲུང་དུ་ཚུད༔མི་ཕྱུགས་ཀུན་ལ་ཕན་པ་དཔག་ཏུ་མེད༔བཀའ་སྲུང་དྲེགས་པ་ལེགས་ལྡན་ནག་པོས་སྲུངས༔ས་མ་ཡ༔རྒྱ་རྒྱ་རྒྱ༔བརྡ་ཐིམ༔ཨྠིྀགསུམ་པ་སྲུང་བའི་འཁོར་ལོ་བཅིང་བ་ལ༔མུ་ཁྱུད་རིམ་པ་བཞི་རུ་བསྐོར་བྱས་ཏེ༔ལྟེ་བར་ཧཱུྃ་བྲིས་དེ་མཐར་གང་སྲུང་མིང་༔འཆང་བ་པོ་ལ་འགོ་བའི་ནད་རིམས་ཐམས་ཅད་ཀྱིས་མི་ཚུགས་པར་སྲུངས་ཤིག༔ཨོཾ་རཀྵ༔ཨཱཿརཀྵ༔ཧཱུྃ་རཀྵ༔སྭཱ་རཀྵ༔ཧཱ་རཀྵ༔བྷྲུྃ་བཛྲ་རཀྵ་རཀྵ་སྭཱ་ཧཱ༔དེའི་ཕྱི་རིམ་མུ་ཁྱུད་ལ༔ཨོཾ་བཛྲ་ཀྲོ་དྷ་ཧྱ་གྲཱི་ཝ་ཧཱུྃ་ཕཊ༔གནོད་བྱེད་འབྱུང་པོ་ཐམས་ཅད་ཧུ་ལུ་ཧུ་ལུ་ཧཱུྃ་ཕཊ༔འཆང་བ་པོ་ལ་རཀྵ་རཀྵ༔དེ་ཡི་ཕྱི་རིམ་མུ་ཁྱུད་ལ༔འཁོར་ལོ་རྩིབས་བརྒྱད་བྲིས་བྱས་ཏེ༔རྩིབས་དང་པོ་ལ༔ཨོཾ་པྲ་སོད༔ཆུ་སོད༔དུར་ཏ་སོད༔དུར་མི་སོད༔གཉན་མགོ་ལ་ཆོད༔ཁ་ལ་ཛཿཀཾ་ཤཾ་དྲཾ་རྦད་ཕཊ་སྭཱ་ཧཱ༔ཨོཾ་ཐིམ་ཐ་ར་ཏི་ས་ཏུནྟེ་ཛྭ་ལ་རཾ་པ་ཡེ་སྭཱ་ཧཱ༔གཉིས་པ་ལ༔ཨོཾ་ཧྲཱིཿཔདྨནྟ་ཀྲྀཏ་བཛྲ་ཀྲོ་དྷ་ཧྱ་གྲྭི་ཝ་ཧུ་ལུ་ཧུ་ལུ་ཧཱུྃ་ཕཊ༔གསུམ་པ་ལ༔ཨོཾ་བཛྲ་ཙཎྜ་མ་ཧཱ་རོ་ཥ་ཎ་ཧཱུྃ་ཕཊ༔བཞི་པ་ལ༔ཨོཾ་ག་རུ་ཌ་ཧཱུྃ༔ནཱ་ག་རཱ་ཙ་སརྦ་ཏ་མཱ་ར་ཡ་རྦད་སོད་ནན༔ལྔ་པ་ལ༔ཨོཾ་བུདྡྷ་ཀྲོ་དྷ་མ་ཧཱ་ཤྲཱི་ཧེ་རུ་ཀ་ཧཱུྃ་ཕཊ༔ཨོཾ་བཛྲ་ཀྲོ་དྷ་མ་ཧཱ་ཤྲཱི་ཧེ་རུ་ཀ་ཧཱུྃ་ཕཊ༔དྲུག་པ་ལ༔ཨོཾ་རཏྣ་ཀྲོ་དྷ་མ་ཧཱ་ཤྲཱི་ཧེ་རུ་ཀ་ཧཱུྃ་ཕཊ༔ཨོཾ་པདྨ་ཀྲོ་དྷ་མ་ཧཱ་ཤྲཱི་ཧེ་རུ་ཀ་ཧཱུྃ་ཕཊ༔བདུན་པ་ལ༔ཨོཾ་ཀརྨ་ཀྲོ་དྷ་མ་ཧཱ་ཤྲཱི་ཧེ་རུ་ཀ་ཧཱུྃ་ཕཊ༔བརྒྱད་པ་ལ༔ཨོཾ་ཕེཾ་ཁྱི་མ་ཀཱ་ལི་ཧཱུྃ་ཕཊ༔ནག་པོ་ཏི་པ་རཱ་ཙ་ཏྲི་ཏྲི་ཕཊ༔ཅེས་བྲི༔དེ་ཡི་ཕྱི་རིམ་མུ་ཁྱུད་ལ༔ཨོཾ་བཛྲ་ཀྲོ་དྷ་ཧྱ་གྲཱི་ཝ་ཧཱུྃ་ཕཊ༔ཨོཾ་རཏྣ་ཀྲོ་དྷ་ཧྱ་གྲཱི་ཝ་ཧཱུྃ་ཕཊ༔ཨོཾ་པདྨ་ཀྲོ་དྷ་ཧྱ་གྲཱི་ཝ་ཧཱུྃ་ཕཊ༔ཨོཾ་ཀརྨ་ཀྲོ་དྷ་ཧྱ་གྲཱི་ཝ་ཧཱུྃ་ཕཊ༔བཛྲ་ཨངྐུ་ཤ་ཛཿཛཿརཏྣ་པ་ཤ་ཧཱུྃ་ཧཱུྃ༔པདྨ་སྥོ་ཊ་བྃ་བྃ༔ཀརྨ་གྷཎྜེ་ཧོ་ཧོ༔སརྦ་ཛྭ་ར་པྲ་ཤ་མ་ཎ་ཡེ་སྭཱ་ཧཱ༔སྔགས་མཆོག་རྒྱལ་པོ་གསུམ་ཀྱང་བྲི༔མཐར༔ནད་གདོན་སྡུག་བསྔལ་ཐམས་ཅད་མཱ་ར་ཡ་ཕཊ༔སརྦ་ཤཱནྟིཾ་ཀུ་རུ་ཡེ་སྭཱ་ཧཱ༔ནན་སོད༔རྦད་བྷྱོ༔བཞི་པ་ལ༔ཨ་ལི་ཀ་ལི་རྟེན་སྙིང་མཐར༔འཆང་བ་པོ་ལ་ནད་གདོན་ཆམ་རིམས་ཐམས་ཅད་ཀྱི་གནོད་པས་མི་ཚུགས་པར་སྲུངས་ཤིག༔དེ་མཐར་མེ་རིས་བསྐོར༔རྫས་ནི་བཙན་དུག་ནག་པོ་དང་༔གུར་ནག་བོང་དམར་གླ་རྩི་དང་༔སྦྲུལ་ནག་ཡུངས་དཀར་ཁྱི་སྤྱང་ཕག་བྲུན་བཅས༔ཞིབ་བཏུལ་མགུལ་དུ་བཅིང་བས་ན༔མི་ཤིགས་རྡོ་རྗེའི་སྲུང་དུ་ཚུད༔ནད་རིམས་གཅིག་ཐུབ་བསྲུང་བའོ༔ས་མ་ཡ༔སླར་ཡང་གདོན་རིགས་སྤྱི་འཇོམས་སྔགས༔ཨོཾ་ཧྱ་ཧཱུྃ་བཱིདྱ་ཧྲཱིཿཨོཾ༔ནི་ཨ་པ་ར་ཀྲེ་ལོ་ཁྲོཾ་ཕེ་ལམ་བཛྲ་ནཱ་ག་སརྦ་ཏ་ནཱ་ག་རྦད་སོད་ཤག་ཛྭ་ལ་རཾ་པ་ཡེ་སྭཱ་ཧཱ༔ག་ག་དུར་ག་ནན་ཤཱནྟིཾ་ཀུ་རུ་ཡེ་སྭཱ་ཧཱ༔སྔགས་རྒོད་འདི་ལ་ཁྲི་བཟླས་ཏེ༔ཡུངས་དཀར་ཏིལ་ནག་འདྲེ་འཇིགས་པར༔བསྔགས་ནས་བདུག་པས་བགེགས་རྣམས་བྲོས༔སྟོང་ཕྲག་བརྒྱད་ཅུའི་བགེགས་བརླག་ཅིང་༔ནད་རིམས་ཐམས་ཅད་གཞོམ་འགྱུར་རོ༔ས་མ་ཡ༔རྒྱལ་གཉན་འཇོམས་པའི་ཙཀྲ་ལ༔ཡང་ཁྲོས་ནག་པོའི་སྐུ་བྲིས་ཏེ༔སྤྱི་བོར་རྟ་མགོ་ཁྱུང་གདོང་ཅན༔ལྟེ་བར་མུ་ཁྱུད་རིམ་ལྔར་བསྐོར༔དེའི་ལྟེ་བར་ཧཱུྃ་ཎི་བྷྲུྃ༔དེ་མཐར༔འཆང་བ་པོ་ལ་རྒྱལ་བསེན་གཉན་དང་སྡེ་བརྒྱད་ཀྱི་གནོད་པས་མི་ཚུགས་པར་སྲུངས་ཤིག༔དེའི་ཕྱི་རིམ་མུ་ཁྱུད་དང་པོ་ལ༔ཨོཾ་བཛྲ་ཀྲོ་དྷ་ཧྱ་གྲཱི་ཝ་ཁྲོཾ་ག་རུ་ཌ་མ་ཧཱ་ཀྲོ་དྷ་ཧཱུྃ་ཕཊ༔དེའི་ཕྱི་རིམ་མུ་ཁྱུད་གཉིས་པ་ལ༔ཨོཾ་ཕེཾ་ལཾ་ཧཱུྃ༔ཧྲཱི༔པདྨནྟ་ཀྲྀཏ་ཧྱ་གྲཱི་ཝ་ཧུ་ལུ་ཧུ་ལུ་ཧཱུྃ་ཕཊ༔བུདྡྷ་བཛྲ་རཏྣ་པདྨ་ཀརྨ་ཤྲཱི་ཧེ་རུ་ཀ་ཧཱུྃ་ཕཊ༔ཨོཾ་བཛྲ་ཀྲོ་དྷ་ཨ་མྲྀ་ཏ་ཀུཎྜ་ལཱི་ཧཱུྃ༔ཧཱུྃ་བཛྲ་ཕཊ༔ཆེ་གེ་མོ་ལ་རཀྵ་རཀྵ་ཧཱུྃ་བྷྲུྃ་སྭཱ་ཧཱ༔ཞེས་བྲི༔དེའི་ཕྱི་རིམ་མུ་ཁྱུད་གསུམ་པ་ལ༔འཁོར་ལོ་རྩིབས་བཅུ་རུ་ཧཱུྃ་བཅུ་བྲི༔རྩིབས་མཆན་རྣམས་སུ༔ནཱ་ག་རཱ་ཙ་ཙིཏྟ་རྦད་སོད་བྷྱོ་ནན༔ཅེས་བྲི༔དེའི་ཕྱི་རིམ་མུ་ཁྱུད་བཞི་པ་ལ༔དྲག་སྔགས་མེ་ལྕེའི་འཁོར་ལོ་དང་༔གསང་སྔགས་རྒྱལ་པོ་ཚན་གསུམ་བྲི༔དེའི་ཕྱི་རིམ་མུ་ཁྱུད་ལྔ་པ་ལ༔བསྟན་པ་སྤྱི་ཡི་སྙིང་པོ་དང་༔རྟེན་སྙིང་འདོད་གསོལ་བྲི་བར་བྱ༔རྫས་ནི་ནག་པོ་དགུ་སྦྱོར་དང་༔སེར་པོ་དགུ་སྦྱོར་དག་གིས་བྱུག༔སྒྲུབ་པའི་རྟེན་དུ་བཙུག་བྱས་ཏེ༔རབ་གནས་ནན་བྱས་མགུལ་དུ་བཅིང་༔ནད་རིམས་ཐམས་ཅད་སྲུང་བའི་མཆོག༔གདོན་རྣམས་མ་ལུས་ཚར་གཅོད་འགྱུར༔ས་མ་ཡ༔རྒྱ་རྒྱ་རྒྱ༔གཏེར་རྒྱ༔སྦས་རྒྱ༔གཏད་རྒྱ༔ཟབ་རྒྱ༔གསང་རྒྱ༔ཡང་ཟབ་རྡོ་རྗེའི་བཅུད་འདི་དག༔རྒྱལ་བ་རྣམས་ཀྱིས་བྱིན་གྱིས་བརླབས༔རིག་འཛིན་རྒྱ་མཚོའི་དགོངས་རྒྱས་བཏབ༔མ་དང་མཁའ་འགྲོའི་ཐུགས་བཅུད་བསྡུས༔བཀའ་སྲུང་ཡོངས་ལ་གཉེར་དུ་གཏད༔གང་གིས་ཉམས་སུ་ལེན་པས་ན༔བདུད་དང་ལོག་ལྟའི་གཡུལ་ལས་རྒྱལ༔བཀྲ་ཤིས་དགེ་ལེགས་དཔལ་རྒྱས་འགྱུར༔བཀའ་སྲུང་དྲེགས་པ་སྡེ་དགུས་སྲུངས༔ས་མ་ཡ༔རྒྱ་རྒྱ་རྒྱ༔གཏེར་རྒྱ༔སྦས་རྒྱ༔གཏད་རྒྱ༔ཟབ་རྒྱ༔གསང་རྒྱ༔དུས་གསུམ་གྱི་རྒྱལ་བ་ཐམས་ཅད་ཀྱི་སྲོག་གི་ཡང་ཐིག་དམ་པ་རྟ་མགྲིན་ཡང་ཁྲོས་ནག་པོའི་གསང་སྒྲུབ་ཟབ་མོ་འདི་ཉིད་ཁྲག་འཐུང་བདུད་འཇོམས་རྡོ་རྗེས་གསེར་སྨད་རྔ་ལ་སྟག་རྩེའི་གཡས་ལོགས་ཤྭ་བྲག་རྡོ་རྗེ་ནས་བཏོན་ཏེ་མི་ལོ་སུམ་ཅུ་སོ་གསུམ་བར་བཀའ་རྒྱས་བཏབ་ནས།མཐར་རྟེན་འབྲེལ་དུས་ལ་བབས་པ་ན་སློབ་བུ་བཱིདྱ་བྷ་དྲས་བསྐུལ་ངོར་ལྷ་ལུང་ནོར་བུའི་གླིང་དུ་གཏན་ལ་ཕབ་པའི་ཡི་གེ་པའང་དེ་ཉིད་དོ།།དགེའོ།།དགེའོ།།དགེའོ།།ལེགས་སོ།།སརྦ་མངྒ་ལཾ།།།།